burgasdotpro/wikipedia huggingface dataset:
Century break

Century break v snookri je nahranie 100 bodov alebo viac v jednom ťahu na stole, bez prerušenia. Hráč to uskutoční potápaním červených gúľ a ich kombináciou s inými farebnými guľami. 
Nahranie 100 bodov s prestávkami nie je century break. Musí to byť v jednom nábehu (ťahu na stole). Body z faulov sa do tohto nábehu nepočítajú. 
Najvyšší možný century break je 147. Je to kombinácia 15 červených a 15 čiernych gúľ a farebná dohrávka pozostávajúca zo žltej, zelenej, hnedej, modrej, ružovej a čiernej gule. 
Vo výnimočnej situácii je možné zahrať aj 155 bodov. Keď hráč príde k stolu po faule súpera a nie je možné zasiahnuť primo žiadnu červenú guľu, rozhodca zahlási tzv. freeball a hráč si môže zvoliť hocijakú farebnú guľu a tú potom hrať ako červenú a ak po nej zahrá čiernu, získal ďalších 8 bodov navyše. Čiže vlastne zahral šestnásť červených a šestnásť čiernych a plus farebná dohrávka je spolu 155 bodov.
Aby mohol hráč zahrať century break musí byť na stole aspoň 10 gúľ. Ak je na stole len deväť gúľ môže zahrať maximálne 99 bodov (9x8 + 27 = 99)
Najrýchlejší century break na turnaji zahral Tony Drago. Na UK Championship 1996 zahral stovku za 3 minúty a 31 sekúnd (211 sekúnd).
Najmladší hráč, ktorý zahral stovku je Judd Trump. Mal vtedy 14 rokov a 206 dní.
Trosky

Trosky sú zrúcanina hradu v severných Čechách v Českom raji medzi mestami Turnov a Jičín. Leží v katastrálnom území obce Troskovice v okrese Semily v Libereckom kraji. Hrad je viditelný na veľkú vzdialenosť (prakticky z celej oblasti Českého raja) a je vizuálnou dominantou širokého okolia.
Umiestnenie.
Z geologického hľadiska stojí hrad na kopci, vytvorenom dvojitým sopúchom z čadiča z obdobia treťohôr. Veže boli postavené na vrcholoch týchto sopúchov, nádvorie a samotné priestory hradu medzi nimi. Hrad a jeho okolie je v súčasnosti vyhlásený za prírodnú pamiatku, nakoľko steny tejto čadičovej hory obývajú vzácne druhy rastlín a živočíchov.
Dejiny.
Hrad bol založený niekedy v druhej polovici 14. storočia. Prvým majiteľom hradu bol Čeněk z Vartemberka z rodu Markvarticovcov. Ten sa počas svojho života zadĺžil a panstvo aj s hradom prepadlo jednému z jeho veriteľov Václavovi IV. v roku 1394. Václav IV. po čase hrad predal rodu Bergovcov, ktorý ho vlastnili až do roku 1455.
Počas vlády Bergovcov hrad ovládli dvaja "lúpežníci" Kryštof Šof a jeho druh Švejkar s približne 200 mužmi. Títo sa až do roku 1444 úspešne bránili obliehaniam zemanského vojska a terorizovali z hradu široké okolie. 
Ďalším majiteľom hradu sa stal Jan Zajíc z Hazemburgu. V tomto období dôležitosť hradu postupne klesala aj z dôvodu, že on aj ďalší majitelia obývali pohodlnejšie obydlia v okolí, napr. zámok Hrubá Skála. Od tohto obdobia hrad postupne pustol.
V roku 1821 sa stal majiteľom hradu podnikateľ Jan Lexa z Aehrenthalu, ktorý sa snažil zachrániť okolité pamiatky, niekedy však nie veľmi citlivým prístupom. Jedným z takýchto projektov bolo aj vybudovanie vyhliadkovej veže (resp. prístupu na jednu z veží hradu na čadičovom masíve) z materiálu niektorých zrútených častí hradu, ktorá však zostala nedokončená.
Stroh

Stroh je značka alkoholického nápoja s rumovou arómou, ktorý sa vyrába v Rakúsku od roku 1832. Pomenovaný je podľa zakladateľa značky, ktorým bol Sebastian Stroh.
Obsahuje vysoký podiel alkoholu a predáva sa v troch verziách
Pavel Blatný

Pavel Blatný môže byť:
Josefův Důl

Josefův Důl môže byť:
Karol Beniač

Karol Beniač môže byť
Karol Beniač (1888)

Karol Beniač, tiež "Benyáts" (* 10. december 1888, Banská Bystrica – † 13. september 1952, Sydney) bol slovenský farbiar a podnikateľ.
Životopis.
Jeho otec bol Karol Beniač (18561942) a matka Kornélia Jana, rod. Resenauerová. Základnú školu navštevoval a 18991903 študoval na nižšom evanjelickom gymnáziu, neskôr na obchodnej škole v Banskej Bystrici. Od 1919 vlastník a 19191944 riaditeľ rodinnej firmy na výrobu modrotlače a obchodu s textilným tovarom v Banskej Bystrici, 1944 emigroval do Švajčiarska, 1952 do Austrálie. Roku 1919 získal priemyselný certifikát na farbiarsku dielňu, živnostenský list na obchod s plátnom, súknom, obuvou a módnym tovarom a prevzal vedenie rodinnej dielne na výrobu modrotlače v Hornej ulici, 19241925 premiestnil výrobu do bývalých objektov Prvej banskobystrickej dielne na súkno a vlnený tovar, úč. spol., 1925 prevzal aj Furdíkovu dielňu vo Zvolene. Podnik rozširoval a modernizoval perotinovými strojmi, vyrábal štandardizované bromindigové druhy s najjednoduchšou tlačou a modrotlač pomocou teplých kúpeľov s použitím umelých modrých farieb. Používal najmä drobné vzory - bodky, kvietky a podobne. Výrobky prezentoval na výstave priemyslu, remesiel a ľudovej umeleckej výroby v Banskej Bystrici a iných výstavách. Fabrika bola 1948 znárodnená a pričlenená k Bavlnárskym Závodom V.I. Lenina v Ružomberku.
Galactik football

Galactik Football je francúzsky animovaný televízny seriál, na ktorého produkcii sa spolupodieľajú štúdiá Alphanim a Welkin-Animation, televízia Jetix a televízna sieť France 2.
Futuristický futbalový tím (The Snow Kids) sa snaží s pomocou mystickej energie The Flux vyhrať pohár Galactik Football Cup pre svoju rodnú planétu Akillian.
Druhá séria seriálu sa v Spojenom kráľovstve začala vysielať 5. apríla 2008.
Pavol Ďurica

Pavol Ďurica (* 17. máj 1983, Bardejov) je slovenský futbalista, ktorý momentálne hráva v corgoňligovom klube FC Petržalka 1898. Jeho brat Ján je taktiež futbalista.
Mykanie

Mykanie môže byť
Pasienky (štadión)

Pasienky sú futbalový a atletický štadión v Bratislave. Kapacita pre futbalové a atletické podujatia je 11 591 miest a spĺňa kritériá UEFA kategórie 4.
Futbal.
Štadión na Pasienkoch sa začal stavať v roku 1963, o štyri roky neskôr bol otvorený všešportový areál, v tom čase najväčší na Slovensku . Pasienky boli domovským stánkom klubu FK Inter Bratislava až do roku 2009. Po zbúraní Tehelného poľa a počas výstavby Národného futbalového štadióna tu hrával svoje domáce zápasy ŠK Slovan Bratislava, v Európskej lige 2011/12 vyradil v play-off AS Rím, v skupinovej fáze sa potom stretol s mužstvami Athletic Bilbao, FC Red Bull Salzburg a Paríž SG.
Medzištátne zápasy.
Reprezentácia odohrala na Pasienkoch deväť medzištátnych zápasov, štyri priateľské a päť súťažných v rámci kvalifikácie ME 2012 a kvalifikácie MS 2014. V roku 2000 boli Pasienky jedným z dejísk ME hráčov do 21 rokov, na štadióne odohrala svoje zápasy skupiny B aj stetnutie o 3. miesto reprezentácia Slovenska U-21.
Atletika.
V rokoch 1971 - 2010 býval štadión na Pasienkoch dejiskom atletického mítingu, ktorý patril k najvýznamnejším vo východnej Európe. Prvých 11 ročníkov (1957-1967) sa konalo pod názvom "Veľká cena Pravdy" na Tehelnom poli. Po štyroch rokoch preteky obnovili pod názvom "Cena Pravdy a Televízie", 12. ročník sa uskutočnil 29. mája 1971 na prvej tartanovej dráhe na Slovensku. O dva roky neskôr, 9. júna 1973, sa míting predstavil pod novým názvom PRAVDA – TELEVÍZIA - SLOVNAFT (P-T-S). „Pé-té-eska“ si získavala čoraz väčšiu popularitu, niekoľkokrát bola súčasťou seriálu IAAF Mobil Grand Prix, premiérovo 13. - 14. júna 1986 za účasti atlétov z 39 krajín sveta . Počas histórie atletických pretekov poctili svojou účasťou Bratislavu také hviezdy svetovej atletiky, akými boli Sergej Bubka, Javier Sotomayor, Alberto Juantorena, rekordérka "péteesky" v počte víťazstiev – šprintérka Eva Glesková-Lehocká, Edwin Moses, Imrich Bugár, Tatiana Kazankinová, Jarmila Kratochvílová, Igor Kováč, Merlene Otteyová, Mike Powell, Michael Johnson, Viktor Sanejev, Jonathan Edwards, Irena Szewińská, Jan Železný, Galina Čisťakovová . Míting P-T-S na Pasienkoch bol dvakrát svedkom svetového rekordu, obidva vytvoril fenomenálny ukrajinský skokan o žrdi Sergej Bubka .
Kultúra.
Na štadióne sa v minulosti konali aj koncerty a vystúpili tu napr. Metallica, Carlos Santana, Depeche Mode alebo Kiss.
Európska cesta 22

Európska cesta 22 ("E22") je európska cesta. Patrí medzi najdlhšie európske cesty, keďže od roku 2002 je predĺžená až do Ázie. Je dlhá 5 320 km.
Priebeh.
Spojené kráľovstvo.
V Spojenom kráľovstve sa E22 začína mestom Holyhead, pokračuje po A55 do Chesteru, odtiaľ po M56 do Warringtonu, ďalej po M62 do Doncasteru, ďalej pokračuje po M180 a po A180 do mesta Immingham.
Holandsko.
V Holandsku sa cesta začína v Amsterdame diaľnicou A10, potom ide cestami diaľnicou A8 a diaľnicou A7 a končí v meste Nieuweschans.
Nemecko.
Trasa sa začína mestom Bunde diaľnicou A280, ďalej ide po A31, A28. V meste Delmenhorst sa napája na B322, v Stuhre sa napája na diaľnicou A1, Lübecku sa napája na diaľnicou A20, v Rostocku ide po diaľnicou A19 a B105, v meste Stralsund sa napája na B96 smerom do mesta Sassnitz.
Švédsko.
V Švédsku E22 spája mestá Trelleborg, Malmö, Kalmar, Norrköping a končí pri Baltskom mori.
Vo Švédsku niektoré cesty nie sú pomenované ako diaľnice, ale iba ako európske cesty. Týka sa to ciest E4, E6, E18, E20, E22 a E65.
Lotyšsko.
V Lotyšsku sa E22 začína pri Baltskom mori, odkiaľ smeruje po A10 do Rigy, odtiaľ po A6 do mesta Jēkabpils a po A12 do Zilupe.
Rusko.
V Rusku sa E22 začína pri meste Sassitino, po M9 do Moskvy, odtiaľ po M7 do mesta Igra, kde sa napája na P242 do Jekaterinburgu, ďalej na P351 do Ťumeňu a na P402 do mesta Išim. Od Moskvy prechádza E22 Transsibírskou magistrálou.
Autorský plurál

Autorský plurál môže byť:
Poznámka.
"Encyklopédia jazykovedy" oba pojmy zmiešava: „plurál skromnosti, pluralis majestaticus - prvá os. pl., kt. použije autor vtedy, keď za neho majú hovoriť objektívne skutočnosti, fakty, exaktné údaje.“
KP Legia Warszawa

Legia Varšava je poľský futbalový klub z Varšavy.
Klub bol založený v marci 1916 pod názvom "drużyna Legjonowa". Zakladateľmi boli takmer výlučne príslušníci poľských légii v Rusku počas prvej svetovej vojny. Do roku 1936 hral klub najvyššiu poľskú futbalovú súťaž, potom zostúpil do druhej kde zotrval až do obdobia po druhej svetovej vojne. V roku 1949 klub zmenil názov na "Centralny Wojskowy Klub Sportowy Warszawa". Legia sa do názvu dostala až v roku 1957 odkedy klub vystupoval pod názvom "Centralny Wojskowy Klub Sportowy "Legia" Warszawa".
Počas svojej existencie klub 10-krát zvíťazil v poľskej najvyššej súťaži (1955, 1956, 1969, 1970, 1994, 1995, 2002, 2006, 2013, 2014), 17-krát získal poľský pohár (1954/55, 1955/56, 1963/64, 1965/66, 1972/73, 1979/80, 1980/81, 1988/89, 1989/90, 1993/94, 1994/95, 1996/97, 2007/08, 2010/11, 2011/12, 2012/13, 2014/15 ) a 4-krát vyhral poľský superpohár (1989, 1994, 1997, 2008).
Zo Slovákov tu pôsobil brankár Ján Mucha ml., Dušan Kuciak a Ondrej Duda.
Tariat-Čuluut

Tariat-Čuluut alebo Tariat-Čul(u)utu je vulkanické pole, nachádzajúce sa v severnej časti centrálneho Mongolska, juhozápadne od jazera Bajkal a asi 250 km západne od Ulanbátaru. Pole je tvorené troskovými kužeľmi a bazaltovými lávovými prúdmi, ktoré vytvárajú terasy pozdĺž toku rieky Čuluut gol (Čulutu gol). Vek hornín je datovaný na miocén až holocén, najmladšie prejavy vulkanizmu sa nachádzajú na západnom okraji poľa - 180 m široký kráter "Chorog", ktorého posledná erupcia je datovaná na cca 5 000 rokov pred dneškom.
Jimmy Chamberlin Complex

Jimmy Chamberlin Complex je alternative rocková a jazz fusion skupina, založená Jimmym Chamberlinom. Skupina existovala v rokoch 2001 až 2006, keď bola rozpustená pre Chamberlinov návrat do The Smashing Pumpkins. 25. januára 2005 vydali prvý a jediný album Life Begins Again. Je možné, že skupina začne opäť exitovať a v budúcnosti ešte vydá album.
Externé odkazy.
oficiálna webstránka
Admir Vladavić

Admir Vladavić (* 29. jún 1982, Ljubinje) je futbalový reprezentant Bosny a Hercegoviny. Do MŠK Žilina prestúpil z Željezničar Sarajevo počas zimnej prestávky sezóny 2006/07.
Na začiatku roku 2008 sa oňho aj Hertha Berlín, no napokon ostal v MŠK Žilina. 5. júla 2009 podpísal dvojročnú umluvu s rakúskym tímom Red Bull Salzburg.
Je moslimského vyznania.
Gish

Gish je debutový album americkej alternative rockovej skupiny The Smashing Pumpkins. Album vyšiel 28. mája 1991 vo vydavateľstve Carolin Records. Nahrávaný bol v Smart Studios v Madison Wisconsin od decembra 1990 do marca 1991. Pomenovaný je podľa hviezdy nemých filmov Lillian Gish. „I Am One“, „Rhinoceros“ a „Bury Me“ boli piesne z ich dema z roku 1989.
Do roku 1994 bol Gish najlepšie predávaným albumom vydaným nezávislým labelom.
Stéphanie Foretzová

Stéphanie Foretzová Gaconová (* 3. máj 1981, Issy-les-Moulineaux, Francúzsko) je súčasná francúzska profesionálna tenistka.
Tunel Bôrik

Tunel Bôrik je dlhý diaľničný tunel na diaľnici D1 medzi Mengusovcami a Jánovcami. Bol slávnostne prerazený 11. decembra 2007 a oficiálne odovzdaný do užívania 5. decembra 2009. Je vedený vrchom Bôrik () v pohorí Kozie chrbty.
Technické údaje.
Tunel bol razený tzv. Novou rakúskou tunelovacou metódou (NRTM). Klesá smerom na východ so sklonom 1 % a vozovka je cementobetónová so šírkou 7,5 metra. Po oboch stranách vozovky sú k dispozícii chodníky 1 m široké. Medzi technické vybavenie tunela okrem iného patrí aj zariadenie zabezpečujúce príjem vysielania Slovenského rozhlasu a príjem signálu mobilných operátorov.
Tunel mal byť projektovaný tak, aby „"zabezpečoval požiadavky ochrany krajinného prostredia prírodnej rezervácie Bôrik v ochrannom pásme chránenej krajinnej oblasti TANAP"“. Dĺžka tunelových rúr je 999 a 993 metrov.
V októbri 2014 sa stal tunel Bôrik prvým diaľničným tunelom, kde je povolená preprava nebezpečných látok.
Olivia Sanchezová

Olivia Sanchezová (* 17. november 1982, Paríž, Francúzsko) je súčasná francúzska profesionálna tenistka.
Fulham FC

Fulham Football Club je anglický futbalový klub so sídlom vo Fulhame v juhozápadnej časti Londýna. V súčasnosti hrá v najvyššej anglickej Premier League. Fulham FC bol založený v roku 1879 a je najstarším profesionálnym futbalovým klubom v Londýne. 
V súčasnosti hrá klub v prvej najvysšej anglickej súťaži Premier League. V roku 2010 sa prebojovali do finále Európskej ligy UEFA, kde však podľahli Atléticu Madrid. 
Hlavní rivali Fulhamu sú kluby nachádzajúce sa na západe Londýna: Chelsea, Queens Park Rangers a Brentford 
Štadión.
Fulham hrá svoje domáce zápasy na štadióne Craven Cottage s kapacitou 22 384 divákov. Štadión bol otvorený v roku 1896 a prešiel rekonštrukciou medzi rokmi 2002-2004.
Štadión ma 4 tribúny: Hammersmith End, Putney End, Riverside Stand a Johnny Haynes Stand.
Tribúna Johnnyho Haynesa je najstaršou existujúcou futbalovou tribúnou v profesionálnom futbale.
Úspechy.
Domáce súťaže.
1949,2001,2022
2 miesto: 1975
Medzinárodné súťaže.
2. miesto: 2010
2002
Dresy.
Farby domácich dresov v posledných sezónach
Chanuj gol (vulkanické pole)

Chanuj gol (iné písanie: Chanuj Gol, Chanuj-gol; ) je menšie vulkanické pole, pozostávajúce z desiatky troskových kužeľov a s nimi asociovaných lávových prúdov, nachádzajúce sa v provincii Bulgan, v centrálnej časti Mongolska, asi severozápadne od hlavného mesta Ulanbátar.
Pole sa rozkladá na ploche približne pozdĺž rieky Chanuj gol. V horninovom zložení prevládajú miocénne bazalty so zvýšeným obsahom olivínu, častý je aj výskyt xenolitov (premenených peridotitov). Vek vulkanických produktov sa odhaduje na koniec pleistocénu až holocén.
Časť tohto územia je súčasťou rozľahlej prírodnej rezervácie Uran-Togoo Tulga Uul (), vyhlásenej v roku 1965.
Büs ovoo

Büs ovoo (po mongolsky Бүс овоо) je osamote stojaci troskový kužeľ, nachádzajúci sa v centrálnej časti Mongolska, asi juhovýchodne od hlavného mesta Ulanbátaru. Vulkán je tvorený prevažne bazaltovými horninami, jeho vek sa odhaduje na neskorý pleistocén až začiatok holocénu.
Dariganga (sopečné pole)

Dariganga je vulkanické pole, tvorené asi dvoma stovkami troskových kužeľov a lávových prúdov, nachádzajúce sa v juhovýchodnej časti Mongolska, južná a východná hranica poľa je vzdialená od čínskej hranice približne 20 km. V horninovom zložení prevládajú bazalty a trachybazalty so zvýšeným obsahom sodíka, na rozdiel od ostatných vulkánov Mongolska, kde prevláda draslík. V južných častiach poľa sa vyskytujú aj ultrabázické xenolity. Vek poslednej erupcie sa odhaduje na pleistocén až holocén.
Rhinoceros (pieseň)

„Rhinoceros“ je skladba a tretí singel z debutového albumu "Gish" skupiny The Smashing Pumpkins. 5:57 dlhá skladba bola napísaná Billy Corganom, nahraná v roku 1991 a ako singel vyšla 5. novembra 1991 a mierne zabodovala na vlne amerického alternative rocku. Pieseň je patrí ku tým, ktoré predznamenali zvuk tejto kapely, keď sa v piesni striedajú pomalé melodické časti z tvrdo znejúcimi riffmi a silným gitarovým sólom, a zároveň ku tým, ktoré má skupina ako jednu z mála permanentne hraných piesní z albumu "Gish".
Hudobné video.
Video bolo režírované Angelou Conway, ktorá na tomto poste pracovala aj na videu ku singlu „Siva“.
Video sa skladá z niekoľkých častí. V purpurovej miestnosti môžeme vidieť D'arcy Wretzky ako sa hrá sediac za stolom s pingpongovou loptičkou. Zaujímavý efekt bol dosiahnutý prehratím záberov spomalene a následným prehraním opačne. V tej miestnosti tak isto hrajú všetci spoločne. Na niektorých záberoch je vidieť ako hrá bubeník Jimmy Chamberlin na gitaru a basgitaristka
D'arcy Wretzky na tamburínu, čo môže diváka zmiasť, že Chamberlin je gitarista a D´arcy bubeníčka. Avšak na gitary hrajú zároveň aj Billy Corgan a James Iha, čo by znamenalo, že v skupine nie je basgitarista. V iných záberoch je použitý záznam z koncertu a zábery skupiny v Hyde Parku v Lodnýne. Tieto zábery boli spravené, aby doplnili chabý použitý koncertný záznam.
Wigan Athletic FC

Wigan Athletic je futbalový klub hrajúci v Anglickej lige EFL League One. Sídli vo Wigane neďaleko Manchestru. V sezóne 2012/13 vyhral tento tím FA Cup proti Manchestru City 1:0 vďaka čomu hrali nasledujúcu sezónu v Európskej Lige. Zároveň v rovnakej sezóne aj vypadli z Premier League a ako prvý tím vyhrali FA Cup v sezóne zostupu a zároveň boli aj prvým tímom z druhej najvyššej ligy čo hral Európsku Ligu
História.
Klub Wigan Athletic bol založený v roku 1932, ale dlho nefiguroval medzi ligovými tímami. Medzi ligové profesionálne tímy bol prijatý až v roku 1978. Dlho ale bojoval len medzi 3. a 4. divíziou.
V roku 1995 do klubu prišiel podnikateľ a majiteľ obchodného reťazca JJB, obchodujúcou so športovým oblečením, David Whelan. Whelan, ktorý sa vo Wigan narodil, vyhlásil médiám smelé plány o postupe do FA Premier League. Jeho zámer sa začal podľa plánu, keď klub v roku 1997 vyhral 4. anglickú divíziu a postúpil tak do 3. divízie, kde zostal až do roku 2001, kedy sa klubu ujal nový manažér Paul Jewell, ktorý v premiérovej sezóne za "Latics" vybojoval postup do League Championship - druhej najvyššej súťaže. Tu si Wigan nepočínal vôbec zle, keď skončil siedmy a len o jednu pozíciu mu ušli boje v play-off o najvyššiu súťaž. Nasledujúcu sezónu si Wigan Athletic už postup nenechal ujsť a postúpil priamo z druhej pozície do Premier League.
Svoj debut medzi anglickou smotánkou sa mu vydaril a skončil na desiatej pozícii a len o 7 bodov mu utiekla pohárová Európa. To ale nebol jediný úspech v sezóne 2005-06, Wiganu sa totiž podarilo prebojovať až do finále Ligového pohára, kde podľahol Manchestru United. Klub po tejto sezóne opustila klub rada opôr ako Jimmy Bullard, Jason Roberts alebo Stéphane Henchoz. Ale za nich prišli hráči ako Emile Heskey, Denny Landzaat, Chris Kirkland a Antonio Valencia.
V sezóne 2012/13 sa im podarilo vyhrať FA Cup, v Premier League sa im však nedarilo a vypadli do EFL Championship. Vo finále FA Cupu vyhrali vo Wembley nad Manchestrom City 1:0 po góle z rohu v 88mej minúte hracieho času.
Sarah Palinová

Sarah Louise Palinová (rodená Heath, * 11. februára 1964, Sandpoint, Idaho) je americká republikánska politička, od roku 2006 do roku 2009 guvernérka štátu Aljaška. John McCain, republikánsky kandidát na prezidenta Spojených štátov, ju 29. augusta 2008 oficiálne predstavil ako svoju kandidátku do úradu viceprezidentky Spojených štátov.
Bola prvou ženou a najmladšou osobou na guvernérskom poste v Aljaške a prvou republikánskou kandidátkou na viceprezidentku. V prípade zvolenia by sa stala prvou ženou vo viceprezidentskej funkcii v Spojených štátoch.
Troopergate – zneužitie politickej moci.
Sarah Palinová vo funkcii guvernérky prepustila 11. júla 2008 Waltera Monegana, šéfa verejnej bezpečnosti Aljašky. Ten tvrdil, že o miesto prišiel, pretože odmietol prepustiť policajta Mika Wootena, ktorý sa rozvádzal s guvernérkinou sestrou Molly McCannovou.
Aljašský parlament k tomuto prípadu nazvanému „Troopergate“ zriadil vyšetrovaciu komisiu. Vyšetrovanie sa pokúsila zastaviť skupina republikánskych poslancov po tom, čo sa Palinová stala kandidátkou na viceprezidentku USA, ale najvyšší súd štátu Aljaška 9. októbra 2008 príslušnú žiadosť zamietol. 
Vyšetrovatelia parlamentnej komisie dospeli k údajnému záveru, že "„guvernérka Sarah Palinová zneužila svoju moc a porušila tak etický kódex týkajúci sa výkonnej moci Aljašky" " . Vyšetrovanie aljašského disciplinárneho výboru, ktorý Palinová požiadala o preskúmaní prípadu, však malo úplne opačný výsledok : „Neexistuje žiadna pravdepodobná príčina domnievať sa, že guvernérka alebo niektorý iný štátny úradník porušili v súvislosti s touto záležitosťou aljašský etický kódex.""
Ján Novák

Ján Novák môže byť:
Junácka ulica (Bratislava)

Junácka ulica je ulica v Bratislave, v mestskej časti Nové Mesto. Na ulici sa nachádza futbalový štadión Pasienky.
Športová hala Elán

Športová hala Elán je športová hala v bratislavskej mestskej časti Nové Mesto. Medzi športové využitia patrí aerobik, tenis, sálový futbal, hádzaná, atletika. Hala však môže byť využitá aj na mimošportové podujatia ako spoločenské podujatia, propagačné akcie, koncerty, prezentácie, výstavy.
Adresa
"Bajkalská 7"
"Bratislava"
Základné imanie

Základné imanie alebo mimo právnych kontextov aj základný kapitál alebo pre štátne podniky kmeňové imanie (iné názvy pozri nižšie) je peňažné vyjadrenie súhrnu zdrojov vložených do podniku jeho vlastníkmi. Je to časť vlastného imania.
Právna úprava.
V slovenskom práve je základné imanie podľa Obchodného zákonníka (najmä §58 a nasl. a §223 a nasl.) upravené takto: Základné imanie obchodnej spoločnosti je peňažné vyjadrenie súhrnu peňažných i nepeňažných vkladov všetkých spoločníkov do obchodnej spoločnosti; základné imanie družstva je súhrn členských vkladov, na ktorých splatenie sa zaviazali členovia družstva. Povinne sa vytvára a do obchodného registra zapisuje z obchodných spoločností len v akciovej spoločnosti a spoločnosti s ručením obmedzeným, ostatné spoločnosti ho môžu tvoriť tiež, ale nezapisujú ho do obchodného registra; základné imanie družstva sa do obchodného registra nezapisuje (pretože je veľmi variabilné). 
Ďalšie podrobnosti pozri v Obchodnom zákonníku, zákone o štátnom podniku, zákone o európskej spoločnosti a zákone o európskom družstve.
Názvy.
Z právneho hľadiska bol pojem "základné imanie" zavedený až Obchodným zákonníkom (zák. 513/1991, účinný od 1.1.1992). Pokiaľ ide o ekvivalentné pojmy, na Slovensku sa označoval:
V prípade komanditnej spoločnosti, družstva, ako aj nových právnych foriem európska spoločnosť (existuje od roku 2004) a európske družstvo (existuje od roku 2007), takisto predpisy používajú výraz "základné imanie". 
Vo finančnej vede sa (pod vplyvom iných jazykov, najmä angličtiny a nemčiny, v ktorých sa v názve používa výraz capital/Kapital a pod.) takmer vždy označuje ako základný kapitál.
V nadáciách je ekvivalentom základného imania od roku 2002 tzv. nadačné imanie.
Kmeňové imanie

Kmeňové imanie môže byť:
Zápcha

Zápcha (nesprávne "zácpa") môže byť:
Anne Kremerová

Anne Kremerová (* 17. október 1975, Luxemburg, Luxembursko) je súčasná luxemburská profesionálna tenistka. Počas svojej kariéry vyhrala 2 turnaje WTA v dvojhre.
Melinda Czinková

Melinda Czinková (* 22. október 1982, Budapešť, Maďarsko) je súčasná maďarská profesionálna tenistka.
Sabine Lisická

Sabine Lisická (* 22. september 1989, Troisdorf, Nemecko) je súčasná nemecká profesionálna tenistka.
Zlom

Zlom môže byť:
Turfan (sopka)

Turfan (ujgur. توُرپان – "Turpan", čín. "Tchu-lu-fan" – čín. znakmi , ) je osamotene ležiaci troskový kužeľ, nachádzajúci sa v severozápadnej časti Číny, neďaleko mesta Turfan v rovnomennej prefektúre Turfan. O erupciách sopky existujú historické záznamy v dynastii Sung, ktorá vládla v rokoch 9601127.
Kei Nišikori

Kei Nišikori, (* 29. december 1989, Šimane, Japonsko) je súčasný japonský profesionálny tenista. Počas svojej kariéry vyhral 1 turnaj ATP v dvojhre a to v Los Angeles, Kalifornia vo veku 17 rokov.
Rosetta

Rosetta môže byť:
VfL Bochum

VfL Bochum je futbalový klub najvyššej nemeckej futbalovej ligy s názvom Bundesliga založený roku 1938. V minulosti pôsobil v klube aj slovenský futbalový reprezentant Stanislav Šesták.
Chung-ke-er-tchu

Chung-ke-er-tu (čín. 红格尔图, ) je vulkanické pole, tvorené dvanástimi troskovými kužeľmi, nachádzajúce sa v Číne, v provincii Vnútorné Mongolsko, asi 250 km severozápadne od Pekingu. Pole je tvorené prevažne bazaltovými horninami, vek poslednej erupcie sa odhaduje na koniec holocénu.
Syenit

Syenit je intermediárna vyvretá hornina tvorená hlavne K-živcami, menej plagioklasmi, biotitom a amfibolom.
Hypoabysálnymi ekvivalentmi syenitu sú syenitový porfýr a lamprofýry mineta a vogesit. Efuzívnym ekvivalentom je trachyt. Samostatné variety syenitu sú kremitý, kremito-alkalický, foiditický a foiditicko-alkalický syenit.
Označenie "syenit" pôvodne patrilo amfibolickému granitu, bolo odvodené od gréckeho pomenovania mesta "Syene", dnes Egyptský Asuán. Pre syenit toto pomenovanie zaviedol H. Rosenbusch.
Zloženie a vlastnosti.
Syenity sú zložené hlavne zo živcov s prevahou draselných živcov (ortoklas, anortoklas, mikroklín) nad kyslým plagioklasom, z vedľajších minerálov je zastúpený amfibol, biotit alebo zriedkavo i pyroxén. Kremeň je prítomný len v akcesorickom množstve a nepresahuje 5 %. Štruktúra je väčšinou hrubozrnná a porfýrická. Makroskopicky môžu byť veľmi podobné tonalitom. Niektoré odrody syenitov majú zvýšený obsah foidov, najmä nefelínu, veľmi častý je preto tzv. nefelinický syenit. Tmavé (melanokátne) syenity sú niekedy označované ako durbachyt.
Výskyt.
Syenit nie je bežná hornina. Sám zväčša netvorí väčšie telesá, skôr ho možno nájsť na okrajoch granitoidných, gabrových alebo dioritových intrúzií. Nájsť ho možno v Novom Anglicku, Arkansase, Montane, New Yorku, Švajčiarsku, Nemecku, Nórsku na Ukrajine (Volynská oblasť), v Rusku na Urale, či pri Krasnojarsku, tiež v Kazachstane, na Kaukaze a v Strednej Ázii. V Českom masíve sú známe výskyty blízko Tábora, Vodňan, Prachatíc a Jihlavy. Známa je napr. lokalita syenitové skály u Pocoucova blízko Třebíča.
Na Slovensku sa v malom množstve vyskytuje v okolí Harmónie v Malých Karpatoch.
Použitie.
Veľmi kvalitné zahraničné syenity sa používajú na výrobu ušľachtilých kamenárskych výrobkov.
Kche-luo (sopka)

Kche-luo je vulkanické pole, nachádzajúce sa v severovýchodnej časti Číny, neďaleko hraníc s Ruskom pozdĺž brehov rovnomennej rieky, južne od vulkanického poľa Wu-ta-lien-čchi. Pole je tvorené viacerými troskovýmmi kužeľmi prevažne bazaltového zloženia, a leží na starších jursko-kriedových sedimentoch a pred-permských metasedimentoch. Charaktristickým znakom hornín je zvýšený obsah draslíka. Troskový kužeľ "Nan-šan", nachádzajúci sa na južnom okraji poľa je starý len niekoľko tisíc rokov, posledná aktivita sa odohrala počas holocénu. Ostatné vulkanické formy majú omnoho starší vek – pleistocén až treťohory.
Burg im Leimental

Burg im Leimental () je obec v okrese Laufen v kantóne Bazilej-vidiek vo Švajčiarsku.
29. apríla 2008 tu zomrel chemik, vynálezca psychedelickej drogy LSD, Albert Hofmann.
Cesta II. triedy 595 (Slovensko)

Cesta II. triedy 595 ("II/595") je cesta II. triedy na Slovensku v okresoch Lučenec a Poltár. Jej dĺžka je 31,688 km.
Priebeh.
Cesta sa začína križovatkou s cestou I/16 a III/2644 neďaleko Tomášoviec a pokračuje na severovýchod cez obec Veľká Ves. V obci Kalinovo sa križuje s III/2642 a v nasledujúcej obci Breznička s III/2714. Cesta smeruje do okresného mesta do Poltár, kde sa postupne križuje s III/2715, III/2713, III/2669 a III/2725. V obci České Brezovo sa ďalej križuje s III/2726 a III/2720. Ďalej nasleduje obec Zlatno a v nej križovatka s III/2727. II/595 pokračujúc smerom do Kokavy nad Rimavicou sa ešte križuje s III/2776 a II/526 v samotnom centre spomínanej obce. V tejto križovatke sa cesta končí.
Klaudia Jansová-Ignaciková

Klaudia Jansová-Ignaciková (rodená Jansová) (* 24. september 1984, Gdyňa, Poľsko) je bývalá poľská tenistka. V roku 2011 sa vydala za Bartosza Ignacika.
Zoznam českých textárov piesní

Tento zoznam obsahuje zoznam českých piesňových textárov.
Alicja Rosolská

Alicja Rosolská (; * 1. december 1985, Varšava, Poľsko) je súčasná poľská profesionálna tenistka. Počas svojej kariéry vyhrala 2 turnaje WTA vo štvorhre.
Pohár Federácie (FED Cup).
Alicja Rosolská reprezentovala tím Poľska v 19 zápasoch Pohára federácie s bilanciou 15-4 vo štvorhre.
Doodle

Doodle je skicovanie, presnejšie ide o necielené kreslenie, keď naša myseľ robí niečo iné. Sú to jednoduché kresby, ktoré môžu mať zmysel, ich tvar a štýl je však väčšinou neregulérny.
Doodle robia hlavne mladí ľudia po celom svete, najčastejšie však študenti. Táto činnosť sa vykonáva najčastejšie na nudných prednáškach, keď študenti začínajú driemať a strácať záujem o výklad. Doodluje sa najčastejšie na okraje poznámok, poprípade na zadné strany zošitov, neurčité tvary postupne získavajú zmysel. 
Doodling sa rovnako robí aj pri telefonovaní alebo pri hocijakej inej dlhotrvajúcej aktivite, pri ktorej má človek po ruke pero a papier.
Snáď najpopulárnejšou verziou doodlovania sú karikatúry vyučujúcich, spolusediacich, televíznych hviezd, alebo komiksových postavičiek, vymyslených osôb, krajiniek, textúr, plagátov s textom a animovaním pri ktorom sa kreslí niekoľko obrázkov za sebou v rôznych scénach. 
Etymológia (začiatky doodlu).
Slovo doodle sa prvýkrát použilo na začiatku 17. storočia a znamenalo bláznovstvo a pochabosť. Doodle je základnou deriváciou staronemeckého slova "dudeldopp", z tohoto slova sa odvíjali aj ďalšie slová ako dudeltopf (táraj), dudentopf (zbytočná robota), dudenkopf (dutá hlava). Americké oslovenie človeka "dude" je rovnako deriváciou slova doodle.
Doodle mal význam bláznovstva a pochabosti v pesničke Yankee Doodle, pôvodne spievanej Britskými kolonistami vo vojne o Nezávislosť. Rovnako toto slovo bolo základom pre americké sloveso to doodle, čo znamenalo blázniť sa. Moderná história sa traduje od roku 1930, kedy sa používal výraz "to dawdle", čo znamená zabíjanie času, alebo nudenie sa.
Známi doodleri.
Z histórie zostalo veľmi veľa doodlov, prakticky všetky maľby a karikatúry sa dajú pokladať za istú formu doodlovania. Erasmus kreslil komické postavičky na jeho manuály. John Keats si kreslil kvietky do jeho poznámok medicíny počas prednášok. Ralph Waldo Emerson, ako študent Harvardu, ozdobil jeho koncepty pochmúrnymi oranamentami klasických tvarov. Na jednom mieste nakreslil muža ktorého uhryzla do nohy ryba a odišla preč, k tomu pridal text "moje myšlienky sú preč. som ryba. áno ja som ryba". V mnohých ďalšich situáciách jeho komentáre vtipne vystihovali kompozíciu.
Red Bull Doodle Art.
V minulosti boli všetky doodly schovávané v školských zošitoch, či na školských laviciach až kým sa pár ľudí nerozhodlo ukázať širokej verejnosti umeleckú stránku týchto študentských čmáraníc. A preto vznikla študentská súťaž Red Bull DoodleArt.
Cieľom tejto súťaže je zozbierať čo najviac študentských doodlov a prostredníctvom týchto kresieb poukázať na študentský život.
Ghost Rider (Johnny Blaze)

Ghost Rider je fiktívna postava zo sveta komiksov z dielne Marvel Comics. Je to druhá postava tohto sveta, ktorá používa meno Ghost Rider, tou prvou je westernový hrdina neskôr známy ako Phantom Rider. Ďalšou postavou s týmto menom bol Daniel Ketch, druhý nadprirodzený Ghost Rider. Johny Blaze bol stvárnený Nicolasom Cageom vo filme z roku 2007 Ghost Rider.
Stoke City FC

Stoke City FC je anglický profesionálny futbalový klub sídliaci v meste Stoke-on-Trent. Bol založený v roku 1863 a je historicky druhým najstarším klubom po Notts County. Sezónu 2007-08 skončili druhý v druhej anglickej lige s názvom Football League Championship.
Domáce zápasy hrá od roku 1997 na štadióne Britannia Stadium s kapacitou 28 383 miest, predtým hrávali na štadióne Victoria Ground, na ktorom hrávali od roku 1878. Klub má prezývku The Potters, čo v preklede znamená hrnčiari (lebo mesto Stoke-on-Trent je známe hrnčiarskym priemyslom). Hrávajú v bielo-červenými prúžkovanými dresmi a v bielych trenírkach. 
Najväčší úspech tím dosiahol v roku 1972, keď vyhral anglický ligový pohár. Vo finále porazil tím FC Chelsea 2-1.
Štadión.
"Viac v článku: Bet365 Stadium"
Štadión so všetkými miestami na sedenie stal takmer 15 libier miliónov na vybudovanie a priviedol klub na úroveň, ktorú požadovala Taylorova správa z januára 1990. Tým sa ukončilo 115 ročné pôsobenie klubu na štadióne Victoria Ground.
Výstavba štadióna prebiehala v sezóne 1996/97. V auguste 1997 prvýkrát otvoril svoje brány ako Britannia Stadium kvôli sponzorskej zmluve s Britannia Building Society.
Úspechy.
1971/72
2 miesto: 2010/11
Hráč roka Stoke City.
O hráčovi roka rozhodujú hlasovaním fanúšikovia na konci sezóny
Rekordy.
Najviac zápasov:
Najviac gólov:
Najdrahší prestup
Rekordný predaj:
Rekordné výsledky
Rekordná návštevnosť
Václav Fischer

Václav Fischer môže byť:
Lamine Diack

Lamine Diack (* 7. jún 1933, Dakar, Senegal - † 3. december 2021, Dakar) bol senegalský športový funkcionár, bývalý prezident Medzinárodnej atletickej federácie.
Do tejto funkcie bol zvolený štyrikrát. Najprv, v roku 1999 sa funkcie ujal po smrti vtedajšieho prezidenta Prima Nebiola (kongres ho potvrdil o dva roky neskôr vo funkcii), v roku 2003, 2007 a 2011 bol zvolený v riadnych voľbách.
V novembri 2008 rázne vystúpil na obranu atletiky po tom, ako ju prezident Medzinárodného olympijského výboru Jacques Rogge kritizoval.
V auguste 2015 ho vo funkcii prezidenta Medzinárodnej atletickej federácie vystriedal Brit Sebastian Coe. 
V rokoch 19992014 bol členom Medzinárodného olympijského výboru, následne bol čestným členom. Koncom roku 2015 o čestné členstvo v MOV prišiel v dôsledku korupčného škandálu v súvislosti s dopingom ruských športovcov.
18. júna 2020 sa skončilo súdne konanie s Lamine Diackom, bývalým šéfom Medzinárodnej atletickej federácie (IAAF) a ďalšími piatimi ľuďmi vrátane jeho syna Papa Massata Diacka. Obhajoba si žiadala zhovievavosť súdu, pričom sa odvolávala najmä na jeho vek (87 rokov). Rozsudok tohto prípadu korupcie na základe ruského dopingu bol vynesený 16. septembra 2020. Lamine Diack bol odsúdený na štyri roky väzenia, z toho dva podmienečne, za účasť v korupčnej sieti, ktorá mala skryť dopingové prípady v Rusku. Lamine Diack bol odsúdený za aktívne a pasívne úplatky a porušenie dôvery a bol odsúdený na pokutu až do výšky 500 000 eur. Jeho právnici okamžite oznámili, že sa odvoláva.
Jesse Owens

 
 
 
James Cleveland "Jesse" Owens (* 12. september 1913, Oakville, Alabama, USA – † 31. marec 1980, Tucson, Arizona, USA) bol americký atlét, ktorý sa venoval behu na 100 a 200 m, a skoku do diaľky. Je štvornásobným olympijským víťazom z Berlína 1936. Ako piaty atlét v histórii olympijských hier získal "bežecké double" na trati 100 a 200 metrov.
Počas Letných olympijských hier 1936 bol ako prvý významný atlét afroamerického pôvodu sponzorovaný. Tesne pred pretekmi ho navštívil zakladateľ Adidasu Adi Dassler a ponúkol mu možnosť bežať v tretrách. Jesse súhlasil.
Európska cesta 25

Európska cesta 25 ("E25") je európska cesta, ktorá v smere zo severu na juh ide cez Holandsko, Belgicko, Luxembursko, Francúzsko, Švajčiarsko a Taliansko. Začína pri Severnom mori pri holandskom meste Hoek van Holland a končí pri Stredozemnom mori v talianskom meste Janov. Jej dĺžka je .
Priebeh.
Dôležité mestá.
Dôležité mestá, ktorá ležia na E25 sú holandské mestá Utrecht, ’s-Hertogenbosch, Eindhoven a Maastricht. V Belgicku to sú mestá Liège a Bastogne, v Luxembursku je to mesto Luxemburg. Dôležité francúzske mestá na E25 sú Metz, Saint-Avold, Strasbourg a Mulhouse, v Švajčiarsku E25 prechádza cez dôležité mestá Bazilej, Olten, Bern, Lausanne a mesto Ženeva. E25 sa ďalej vracia do Francúzska do obce Chamonix-Mont-Blanc, pokračuje cez Tunel Mont-Blanc do Talianska. Tu sa cez mestá Courmayeur, Aosta a Alessandria končí cesta E25 v meste Janov.
Eddie Tolan

 
 
Eddie Tolan (* 29. september 1908, Denver, Colorado, USA – † 31. január 1967, Detroit, Michigan) bol americký atlét venujúci sa behu na 100 a 200 metrov. Ako štvrtý atlét v histórii olympijských hier získal "bežecké double" na tratiach 100 a 200 metrov.
Tolan je strýko bývalého basketbalistu NBA Bobbyho Tolana.
TatraCity

TatraCity je polyfunkčný objekt v Bratislave v mestskej časti Petržalka, ktorý je vo výstavbe od roku 2007 a stavia ho investor Tatra Residence (Tatra banka Group).
Obsahuje 96 bytov v nízkopodlažnej časti a kancelárske priestory v 19-podlažnej administratívnej budove s výškou 72 m. Projekt sa nachádza na Černyševského ulici v blízkosti komunikácie Einsteinova.
Zoznam slovenských textárov piesní

Tento zoznam obsahuje zoznam slovenských piesňových textárov.
Wu-ta-lien-čchi

Wu-ta-lien-čchi (čín. , ) je v neaktívne vulkanické pole, nachádzajúce sa v severovýchodnej časti Číny na ploche približne 500 km² neďaleko mesta Wu-ta-lien-čchi v provincii Chej-lung-ťiang (). Pole je tvorené 14-timi troskovými kužeľmi a leží na starších sedimentoch a granitoch. Pole vzniklo počas piatich erupčných cykloch od raného pleistocénu až po 18. storočie. Najmladšie vulkanické centrá poľa sú troskové kužele "Lao-chej-šan" a "Chou-šao-šan", ktoré vynikli počas erupcií v rokoch 1720, 1721 a 1776.
Ťing-po (sopka)

Ťing-po (čín. , ) je vulkanické pole, nachádzajúce sa v provincii Chej-lung-ťiang () v severovýchodnej časti Číny, v okolí rovnomenného jazera, ktoré vzniklo prehradením toku rieky Mu-tan lávovým prúdom asi pred 10 000 rokmi. Pozdĺž toku rieky sa nachádzajú aj viaceré troskové kužele. V horninovom zložení prevládajú bazalty a trachyty, prípadne tefra fonolitového zloženia. V horninách sa často vykytujú aj xenolity vrchného plášťa.
Turfan

Turfan (po ujgursky (a čínsky): "Turpan", po čínsky: "Tchu-lu-fan", pchinjin: "Tulufan") môže byť:
Turpan

Turpan môže byť:
Xenolit

Xenolit je názov fragmentu horniny alebo minerálu (vtedy sa nazýva xenokryst), uzatvoreného v horninovom bloku, ktorý má voči tomuto bloku výrazne odlišné zloženie (uzavrenina horniny rovnakého, príp. podobného typu sa nazýva autolit). Týmto termínom sa často označujú úlomky hornín v magmatitoch, ktoré sa dostali do magmy počas jej výstupu k povrchu, no xenolity sa dajú nájsť aj v sedimentoch, prípadne v meteoritoch. Xenolity môžu byť čiastočne asimilované, najmä na ich okrajoch, kde dochádzalo k reakciám s okolitou magmou.
Xenolity bázických a ultrabázických hornín (ako peridotity, kimberlity a lamprofýry) poskytujú dôležité informácie o zložení zemského plášťa, ktorý je priamo nedostupný. Magma týchto hornín je generovaná vo vrchnom plášti a pri svojom výstupe často strháva úlomy hornín (napr. peridotity). Ich chemická a minerálna analýza je jeden z mála spôsobov, ako sa dajú získať priame poznatky o stavbe plášťa Zeme. V kimberlitoch prítomnosť určitých minerálov v xenolitoch indikuje hĺbku, z akej bol kimberlit vynesený na povrch Zeme (napr. plagioklas je stabilný do , spinely v hĺbkach 25 až a pod sa stabilnými stávajú granáty s obsahom hliníka – grosulár, pyrop).
Krymské vrchy

Krymské vrchy sú pásmové pohorie v južnej časti Krymského polostrova. Jeho dĺžka je z východu na západ asi a šírka zo severu na juh .
Geomorfológia.
Krymské vrchy tvoria tri chrbty rovnobežné s pobrežím. Smerom na sever sa miernymi svahmi postupne znižujú do stepi Rovinného Krymu a na juhu klesajú k brehom Čierneho mora. Na východe vyznievajú do pahorkatiny v oblasti Kerčského polostrova, ďalej na východe v oblasti Tamanského polostrova vystupuje rovnobežne usporiadané pohorie Veľký Kaukaz. Krymské vrchy sa členia na tri robnobežné chrbty, označované aj jajly. Najzápadnejší hrebeň má smer SZ-JV a najvýchodnejší Z-V.
Geológia.
Krymské vrchy majú zložitú vrásovo-príkrovovú stavbu JJV smeru, ktorá bola sformovaná od obdobia kimérskej fázy alpínskeho vrásnenia (od hrenice triasu a jury po súčasnosť). V stavbe možno rozoznať 3 štruktúrne úrovne/jednotky: 
Najspodnejšia z nich je tvorená autochtónnymi horninami flyšovej povahy (tavrické súvrstvie) a piesčito-ílovitým horninami (eskiordinské súvrstvie). Horniny tejto jednotky sú výrazne zdigitované a pretínané strmými prešmykovými zlomami. Digitácie sú vlastne menšie čiastkové príkrovy (tzv. duplexy). 
Prostredná jednotka je tvorená hlavne piesčito-ílovitými horninami (eskiordinské súvrstvie) často so slojmi uhlia. Obsahuje aj vulkanické a vulkanoklastické horniny (karadagské súvrstvie). Má podobnú štruktúru ako predošlá, na ktorú je nasunutá. V spodnej časti na styku s podložnou jednotkou je zrejmá výrazná bridličnatosť, ktorá ohraničuje plochu násunu príkrovu.
Najvrchnejšia príkrovová jednotka je tvorená zlepencami, pieskovcami, vápencami a slieňmi (jajlské súvrstvie). Je tvorená viac než desiatkou digitácii – čiastkových príkrovov. Najspodnejšia aj najvrchnejšia digitácia sa skladá zo zlepencov, teda bývalých pobrežných sedimentov, ktoré kedysi ohraničovali územie, z ktorého boli horniny tejto jednotky presunuté. Nakopenie čiastkových príkrovov má za následok znásobenie vrstevného sledu vápencov, ktorý tak dosahuje hrúbku vyše .
Severný okraj Krymských vrchov tvori lozovská zóna, tvorená piečito-ílovitými horninami (eskiordinské súvrstvie), v menšej miere i flyšom (tavrické súvrstvie) a typickými vulkanickými horninami (karadagské súvrstvie a bodrakský komplex) a dioritov (ajudagsko-pervomajský komplex). Delí sa na dve podzóny: južnú (melanž postihnutá dynamickou metamorfózou) a severnú (pozostatky zaoblúkovej panvy). Južnú zónu delí od Krymských hôr asi 200 hrubý hraničný pruh s chaotickými sedimentami, miestami s obliakmi cudzorodého pôvodu. Predpokladá sa, že lozovská zóna je pozostatkom kimerskej tavrickej panvy/oceánu, ktorý bol zničený počas orogenézy.
Jégého alej

Jégého alej je obytný komplex v Bratislave v mestskej časti Ružinov na Jégého ulici, ktorý stavia od roku 2007 developerská spoločnosť FINEP.
Nachádza sa v ňom 506 bytových jednotiek, skladá sa z troch objektov s výškami 10, 15 a 21 poschodí.
Komplex pozostáva aj z ďalších obytných objektov vo výstavbe do roku 2015.
Bulovka

Bulovka môže byť:
Lung-kang

Lung-kang je vulkanické pole, nachádzajúce sa na ploche cez 1 700 km² v severovýchodnej časti Číny, asi 120 km severozápadne od masívu Päktu-san, s ktorým je pravdepodobne geneticky zviazaný. Pole je tvorené viac ako 150 troskovými kužeľmi a maarmi prevažne bazaltového až trachybazaltového zloženia. Vek hornín sa odhaduje na pleistocén, no tefrové depozity vulkánu "Ťin-lung-ting-c" sú datované na 1 600 až 1 700 rokov.
Maškovcev

Maškovcev je najjužnejšie položený vulkán na Kamčatke, nachádza sa na malom polostrove pri pobreží Ochotského mora na južnom okraji Kamčatky. Bazaltový stratovulkán má výšku len 503 m, vek poslednej erupcie nie je známy. Dva postglaciálne troskové kužele sa nachádzajú severne od základne sopky, čo indikuje ich holocénny vek.
Zoznam piesní Marty Kubišovej

Zoznam piesní, ktorých interpretkou je speváčka Marta Kubišová.
Zoznam.
poz. - pieseň - (pôvodný názov prevzatej piesne)
Hyaloklastit

Hyaloklastit (z gr. "hyalos" - "sklo" + "klastó" - "úlomok"), je typ vulkanickej brekcie, pozostávajúcej z vulkanického skla, ktoré vzniko počas erupcie vo vodnom prostredí (alternatívne ako produkt erupcie pod ľadom). Rozlišujú sa dve formy hyaloklastitov, explozívne, tiež označované ako hyalotufy a neexplozívne hyaloklastity. Tvar hyaloklastov je plochý, veľkosť úlomkov je od niekoľko milimetrov po centimetre. Veľkosť úlomkov je daná rozpadom utuhnutej lávy v dôsledku tepelných šokov spôsobených rýchlym chladnutím. Vznikajú v hĺbkach do 500 až 1000 m, pod ktorou sa už tvoria lávy poduškovitého typu (pillow lávy).
Hyaloklast

Hyaloklast (z gr. "hyalos" - sklo, "klast" - úlomok) alebo vitroklast je klast horniny tvorený úlomkami vulkanického skla. Môže mať rôznu formu, veľmi často býva divertifikovaný alebo až sekundárne zmenený.
Marina Erakovicová

Marina Erakovicová (; * 6. marec 1988, Split, Chorvátsko) je súčasná novozélandská profesionálna tenistka. Počas svojej kariéry vyhrala 6 turnaje WTA vo štvorhre.
Kambaľnyj

Kambaľnyj () je neaktívny stratovulkán, nachádzajúci sa na polostrove Kamčatka. S výškou je to najvyšší vulkán južnej časti polostrova. Vek poslednej erupcie nie je známy, no pätica troskových kužeľov a ich lávové prúdy, nachádzajúce sa na západnom a juhovýchodnom svahu sopky sú pomerne mladé, taktiež depozity horninových zosuvov, ktoré boli uvoľnené pri kolapse stavby vuklánu majú podľa rádiometrického datovania len 6 300 rokov. Na svahoch vulkánu sa vyskytujú aj aktívne fumaroly, čo všetko inklinuje k tomu, že posledná erupcia sa odohrala len pred pár tisíc rokmi.
Košelev

Košelev je v súčasnosti neaktívny stratovulkanický komplex, pozostávajúci zo štyroch stratovulkánov zoradených v línii východ-západ, nachádzajúci sa v južnej časti ruského polostrova Kamčatka. Komplex leží na staršom, pleistocénnom štítovom vulkáne. Na západnom svahu samotného vulkánu Košelev (ktorý je zároveň najvyšším bodom komplexu) a v okolí vrcholového kráteru troskového kužeľa "Valentin" sa nachádzajú početné hydrotermálne polia. Jediná zaznamenaná erupcia sa datuje na koniec 17. storočia.
Dikij Grebeň

Dikij Grebeň () alebo Dikij Chrebet () je komplex lávových dómov, nachádzajúcich sa v strede vulkanotektonickej depresie (kaldery) "Paužetka" v južnej časti polostrova Kamčatka.
Kaldera má rozmery 20 × 25 km a vznikla koncom pleistocénu, asi pred 250 000 rokmi. Dikij Grebeň, ako aj východnejšie položená kaldera Kurilské jazero sú mladšie, vulkanická činnosť sa začala približne pred 7 600 rokmi. Hlavná fáza vulkanizmu sa odohrala pred 1 600 rokmi, čoho pozostatkom je skoro 10 km³ dacitových a 3 km³ andezitových láv a tefry, datovaných do tohto času.
Album

Album (slovo je mužského rodu, zastarano bolo stredného rodu) môže byť:
Emma Laineová

Emma Laineová (* 26. marec 1986, Karlstad, Švédsko) je súčasná fínska profesionálna tenistka.
Ján Bernolák

Ján Bernolák môže byť:
Denis Gremelmayr

Denis Gremelmayr (* 16. august 1981, Heidelberg, Nemecko) je súčasný nemecký profesionálny tenista.
Ján Bernolák (generál)

Ján Bernolák de Haraszt (* 12. február 1860 Šahy – † 27. september 1925, Budapešť) bol dôstojník, generál.
Jeho otec Ján Bernolák (1827 – 1893), jeho matka Karolína rod. Walterová
Životopis.
Príslušník zemianskeho rodu Bernolák de Haraszt. Stredoškolské štúdiá absolvoval v Banskej Bystrici. Štábny odborník v otázkach zásobovania armády, budovania prvých zásobovacích, najmä potravinových skladísk pre uhorskú domobranu.
Sľuda

Skupina sľudy je významná skupina horninotvorných minerálov. Sľudy patria medzi fylosilikáty, ktoré kryštalizujú v monoklinickej sústave, niekedy je ich symetriu ťažké rozpoznať, pretože nadobúdajú pseudohexagonálny habitus. Majú dokonalú bazálnu štiepateľnosť. 
Chemické zloženie.
Všetky sľudy majú podobné chemické zloženie, ktoré možno vyjadriť vzorcom:
Delia sa na "dioktahedrické" ("Y" = 4) a "trioktaedrické" ("Y" = 6). Ak je na pozícii "X" ión K alebo Na, označuje sa ako "pravá sľuda", ak je na pozícii "X" je Ca označuje sa ako "krehká sľuda".
Štruktúra.
Výborná štiepateľnosť sľúd je dôsledkom charakteristického usporiadania štruktúrnych prvkov, kde sa medzi dvoma tetraedrickými sieťami, ktoré majú v rovine hexagonálnu symetriu nachádza oktaedrická sieť, ktorej prvky sa spájajú do trojuholníkov. Táto štruktúra sa zvykne označovať ako t-o-t (tetraéder-oktaéder-tetraéder). Oktaedrická vrstva môže existovať v dvoch podobách, ako trioktaedrická podobná štruktúre brucitu alebo dioktaedrická, podobná gibbsitu. Vrstvy tvorené t-o-t štruktúrami sú kompaktné ale môžu sa spájať s ďalšími takými vrstvami, čím vzniká typická vrstevnatá štruktúra fylosilikátov.
Minerály.
Trioktaédrické sľudy.
Pravé sľudy:
Krehké sľudy:
Dioktaedrické sľudy.
Pravé sľudy:
Sľudy s medzivrstevnou chybou.
Veľmi jemnozrnné sľudy majú často väčšie rozdiely v obsahu iónov a vody a sú obvykle označované ako ílovité sľudy. Patria medzi ne: